— Нам не трэба ствараць легенды. Беларусам не варта гэтага рабіць, выдатная гісторыя ў нас ёсць, яе трэба проста ведаць, ганарыцца і карыстацца ёю. Нацыянальны Алімп культуры любой краіны свету немагчыма ўявіць без падтрымкі развіцця рэгіянальнай культуры. Грамадзянін нашай краіны, незалежна ад таго, жыве ён у раёне, вёсцы, абласным цэнтры ці сталіцы, павінен мець магчымасць атрымліваць культурныя даброты, паслугі, — падкрэсліў Павел Латушка. — Міністэрства і надалей будзе працаваць над тым, каб кожны беларус меў магчымасць наведаць тэатр, схадзіць у кіно, музей, на канцэрт, чытаць добрыя кнігі.